पाएं अपने शहर की ताज़ा ख़बरें और फ्री ई-पेपरडाउनलोड करें
मधेपुरा जिले के मुरलीगंज थाना चौक स्थित मैक्स-11 नाम के निजी अस्पताल में देर शाम एक मरीज की मौत हो गई। इसके बाद अस्पताल प्रबंधन पर लापरवाही का आरोप लगाते हुए परिजनों ने जमकर हंगामा किया। हंगामा कर रहे परिजनों ने अस्पताल में जमकर तोड़फोड़ की।
कोल्हायपट्टी डुमरिया से वार्ड एक निवासी अमरेश पासवान बीते चार दिनों से अस्पताल में भर्ती थे। रविवार को अचानक काफी तबियत खराब हो गई तो उसे मधेपुरा रेफर किया गया। झील चौक के पास परिजनों उन्हें पानी पिलाने का प्रयास किया तो मृत पाया। मरीज की मौते के बाद आक्रोशित परिजनों ने अस्पताल पहुंचकर जमकर हंगामा किया और तोड़फोड़ की।
100 मीटर दूर थाना, लेकिन नहीं पहुंची पुलिस
हंगामा देख अस्पताल के डॉक्टर सहित सभी कर्मचारी मौके से फरार हो गए। थाना से महज 100 मीटर की दूरी पर अस्पताल में मरीज की मौत पर परिजनों के द्वारा घटों हंगामा के बाद भी पुलिस नहीं पहुंची। इस मामले में थाना अध्यक्ष अखिलेश कुमार ने बताया कि सूचना मिली थी कि इलाज के दौरान मरीज की मौत हो गई है, जिसके बाद परिजनों के द्वारा हंगामा किया गया, लेकिन इस मामले में किसी भी प्रकार का लिखित आवेदन अब तक नहीं आया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn